בבלי תענית ו ב

אמר רבי אבהו: מאי לשון רביעה - דבר **שרובע את הקרקע**, כדרב יהודה. דאמר רב יהודה: מיטרא בעלה דארעא הוא,..

אמר רבי אבהו: מאימתי מברכין על הגשמים - **משיצא חתן לקראת כלה**.

רש"י תענית ו ב

שירדו כל כך **שכשהטפה נופלת יוצאה אחרת ובולטת כנגדה**, מפי מורי, לשון אחר: שהשווקין מקלחין מים, **שוק מקלח וזה מקלח כנגדו**.

רמב"ם

משירבו המים על הארץ ויעלו אבעבועות אבעבועות על פני המים **וילכו האבעבועות זו לקראת זו**, וזה נכון.

\*\*\*

חידושי הריטב"א תענית ו ב

יש מפרשים כי בלחלוחית הארץ בגשמים שנבלעו בו אין הטיפות שאחרי כן נבלעים לאלתר, וכשיורד טיף טיף כנגד טיף טיף **נוצצות אבעבועות כלפי למעלה כנגד טיפה העליונה**, ו**הבאה מן השמים היא הכלה, והיוצאת מן הארץ לקראתה הוא החתן**,

ואף על פי שלמעלה מזה אמר מטרא בעלה דארעא **והקרקע הוא הנמשל לאשה והמטר לבעל**, זהו **בדמיון הכללי** בין המטר והארץ להוליד הצמחים, שלכך נקראת רביעה, אבל **בגוף המטר עצמו** בתחלת בואו קודם שיוליד בנים, יש שם בטיפות הגשם דמיון החתן והכלה..

בראשית רבה בראשית כ

ואל אישך תשוקתך, ארבע תשוקות הן: אין תשוקתה של אשה אלא לאישה, שנאמר ואל אישך תשוקתך,.., אין **תשוקתן של גשמים אלא על הארץ** שנאמר (תהלים סה) 'פקדת הארץ ותשוקקה'..

בבלי תענית ח א - ח ב

אמר ריש לקיש: מאי דכתיב ועצר את השמים, בשעה שהשמים נעצרין מלהוריד מטר - דומה לאשה שמחבלת ואינה יולדת, והיינו דאמר

ריש לקיש משום בר קפרא: נאמרה **עצירה בגשמים ונאמרה עצירה באשה**,.., נאמר לידה באשה ונאמר לידה בגשמים,.., נאמר פקידה באשה, ונאמר פקידה בגשמים..

בראשית רבה בראשית יג

אר"ש בן אלעזר אין לך טפה יורד מלמעלה, שאין הארץ עולה כנגדו טפחיים, מה טעם (תהלים מב) תהום אל תהום קורא לקול צנוריך וגו', א"ר לוי **המים העליונים זכרים והתחתונים נקבות**, והן אומרים אלו לאלו קבלו אותנו, אתם בריותיו של הקדוש ברוך הוא ואנו שלוחיו, מיד הם מקבלים אותן, הה"ד (ישעיה מה) תפתח ארץ, **כנקבה זו שהיא פותחת לזכר**, ויפרו ישע, שהן פרין ורבין, וצדקה תצמיח יחדו, ירידת גשמים, אני ה' בראתיו, לכך בראתיו לתקונו של עולם ולישובו.

\*\*\*

בניהו בן יהוידע תענית ו ב

וצריך להבין למה דימה מי גשמים בדמיון חתן וכלה, הן לפירוש ראשון הן לפירוש שני, וכי לא יש בעולם שנים יוצאים זה לקראת זה אלא רק חתן וכלה? ונראה לי בס"ד על פי מה שאמר רבינו האר"י ז"ל **שיורד עם הגשמים מלמעלה כח אור** הנקרא מין דכורין, וכנגדו **עולה אור מן מים התחתונים שהם ניצוצי קדושה הסגורים למטה** ואלו הם נקראים מין נוקבין,.., נמצא בירידת הגשמים נעשה חיבור וזווג מין דכורין במין נוקבין, כדוגמת חיבור חתן וכלה, כי מן החתן יוצא מין דכורין ומן הכלה מין נוקבין, ולכן דימה את הגשמים בדמיון חתן וכלה:

ועוד נראה לי בס"ד שהגשמים יורדין בחסד באתערותא דלעילא, קודם שתקדים אתערותא דלתתא, והוא כדמיון החתן שהוא זכר **והוא בחסד והוא המשפיע** שיוצא לקראת כלה **שהיא הנשפעת, והוא המתחיל בהתעוררות**, כי הוא היוצא לקראתה להביאה אצלו, ולא היא יוצאה לקראתו להביאו אצלה,..

\*\*\*

ישעיהו נה

(ט) כִּי גָבְהוּ שָׁמַיִם מֵאָרֶץ כֵּן גָּבְהוּ דְרָכַי מִדַּרְכֵיכֶם וּמַחְשְׁבֹתַי מִמַּחְשְׁבֹתֵיכֶם:

(י) כִּי כַּאֲשֶׁר יֵרֵד הַגֶּשֶׁם וְהַשֶּׁלֶג מִן הַשָּׁמַיִם וְשָׁמָּה לֹא יָשׁוּב כִּי אִם הִרְוָה אֶת הָאָרֶץ וְהוֹלִידָהּ וְהִצְמִיחָהּ וְנָתַן זֶרַע לַזֹּרֵעַ וְלֶחֶם לָאֹכֵל:

רוח חיים אבות ב יב

והנה הלשון משמע כי אם הרוה ואז ישוב, והענין כי כל הנאה אם נותנין שבח והודאה למי שברא זה, או מכוין לשם שמים, **חוזרת השפע למעלה** כביכול תשלום מה שירד למטה וכאילו החזרנו לו יתברך, ובכן שב הגשם למקומו.

רמב"ן שמות טז ד

ויתכן שיהיה מענין כמטרא לחץ (איכה ג יב), אף על פי שהוא שרש אחר, כי **בכל זריקה אשר תבא מלמעלה** יאמרו כן..

מנחם ציון ויקרא דרושים לפסח

מדקדוק הלשון משמע שאחר שהרוה את הארץ ישוב שמה, וביאור הענין, **שהגשם כשיורד מן השמים נקרא מטר שהוא דבר רוחני, עד בואו לעולם הזה מתגשם**, ועל ידי כן הוא מוליד ומצמיח את הארץ, שהזרעים נמשכין למעלה לשרשן, וע"י האכילה בכוונה נתעלה הרוחניות שבהן אל המקום אשר שם היה אהלה בתחלה.

כתר שם טוב הוספות קכג

אומר הבעל שם טוב: איתא בזוהר הקדוש (תקוני זוהר תיקון ה' (יט, ב)): מים תתאין אינון בוכין ואמרין אנן בעיין למהוי קדם מלכא קדישא. כל המעינות הנה מן היום אשר הקב"ה הבדיל בין מים למים, הנה המים התחתונים בוכין אנן בעינן למהוי קדם מלכא קדישא, **שיעשו בהם ועל ידם דבר שבקדושה**, כמו רחיצת ידים קודם התפלה, טבילת מצוה, טבילת טהרה לתפלה ולתורה, נטילת ידים עם ברכה בהזכרת שם שמים, מים לשתי' ומברכין עליהם לפניהם ולאחריהם..., ובכייתם הלזו של המעינות יכולה להמשך מאות ואלפים בשנים עד אשר אחד היהודים עובר עליהם ורוחץ ידיו ומברך על נטילת ידים, או שותה לצמאו ומברך תחלה וסוף.

\*\*\*

זוהר תזריע מג ב

ת"ח כל רוחין דעלמא כלילן דכר ונוקבא, וכד נפקין, דכר ונוקבא נפקין, ולבתר מתפרשן בארחייהו **אי זכי ב"נ לבתר מזדווגי כחדא והיינו בת זוגו ומתחברן בזווגא חד בכלא רוחא וגופא**, דכתיב (בראשית א) תוצא הארץ נפש חיה למינה מאי למינה ההוא רוחא דב"נ דנפיק זוגיה דדמי ליה, ומאי הארץ כמה דאת אמר (תהלים קלט) רקמתי בתחתיות ארץ והא אוקמוה תוצא הארץ ודאי דהא מנה נפקין נפש חיה..

אלשיך תהלים מה

ואומרה, כי הנה על מאמרם ז"ל (סוטה ב א) לשים שלום בין שני מאמרים הסותרים זה את זה, כי זה יאמר בת פלוני לפלוני אפילו מעבר לים, וזה יאמר אין מזווגין לאדם אשה אלא לפי מעשיו, אמרו כאן בזווג ראשון כאן בזווג שני. והנה על ביאור דברים אלו אשר חשבנו למשפט הוא מאמר ספר הזוהר, **כי בכל חתן וכלה יש זווג ראשון וזווג שני, והוא כי טרם בואם אל העולם הלז, יזדווגו ויוכנו מאתו יתברך להיות לאחדים, ויגזור אומר בת פלוני לפלוני**, וההוא יקרא זווג ראשון, ואז אין דבר מעכב זווגם, כי אין בשום אחד מהם עון אשר חטא, **אך בבואם אל העולם הזה יתפרדו, וא - ל דעות ה' היודע מי היא בת זוג של כל איש ואיש וחפץ לזווגם בפועל שהוא הזווג השני**, אז אלקים ישפוט לפי מעשה איש ופקודתו, ואם הוא והיא שלמים במעשיהם ישוב יזווגם, ואם האיש ההוא חטא לה' והיא לא חטאה, אז יעבירוה ממנו ותנתן לטוב ממנו ולחוטא הלז יותן אשה אשר יקוץ בה:

ועל שתי הבחינות האלו אמרו רבותינו ז"ל (בראשית רבה סה ד) אלקים מושיב יחידים ביתה כו' [בכושרות] (תהלים סח ז) שהקב"ה מזווגן, ומהו "בכושרות" בכי ושירות, זכו משוררים שזווגם עולה יפה, **לא זכו בוכים שהקב"ה מזווגם בעל כרחם שלא בטובתם**. והוא כי כאשר הושוו מעשיהם ונותנים לו בת זוגו אז טוב להם, וזהו "זכו משוררים" שהוא כי זכו במעשיהם. וכאשר קלקל האחד מעשיו, אחרת יתנו לו, ואז אין זווגם עולה יפה, ועל זה אמר "לא זכו בוכים". ועל זווג הזה שהוא בבוא אל הפועל הזווג הראשון העליון, אמרו אין מזווגין לאדם אשה אלא לפי מעשיו, כי ישפוט בין אדם אם עומד בצדקו לתת לו בת זוגו, או ימצא בו ערות דבר וישלחוה מביתו והלכה והיתה לאיש אחר, והוא אחרת יקח לו למרק בה עון אשמתו:

ליקוטי מוהר"ן תניינא פז

דע, שכוונת אלול הם תיקון לפגם הברית. כי סוד כוונות אלול הוא הנותן בים דרך (ישעיה מג).. להאיר בחי' דרך בים, ודרך זה נפתח בחדש אלול.. והכלל, שעיקר הפגם בבחי' דרך, שלא האיר הדרך בים. **ולפעמים מחמת זה הפגם, יוכל לאבוד את זווגו. כי מאחר שנטה מזווגו, קשה לו למצוא את זווגו. ואפי' אם ימצא את זווגו, תהי' לו מנגדת, ולא תהי' נוטה אחר רצונו, מחמת שנטה ממנה, ולא האיר בה, מזה נתהוה שיש לה רצון אחר כנגדו**. ואז לא זכה, כנגדו (יבמות סג). וחדש אלול, שאז יכולין לתקן זה, ולהאיר הדרך בים כנ"ל, [ע"כ כוונת אלול הם תיקון לזה.] וכשמתקן זה, אזי מוצא זווגו, והיא אינה כנגדו, רק כרצונו. ויש בזה סוד נפלא, כי דע, שזה הסוד מסר אברהם לאליעזר עבדו, כששלחו לבקש הזווג של יצחק בנו.. וזה שאמר אברהם לאליעזר, (בראשית כד) ואם לא תאבה האשה ללכת אחריך. ראה והבט נפלאות תורתינו, כי ר"ת פסוק זה הם אותיות אלול, ובאמצע הם תיבות תאבה האשה כי ע"י בחי' אלול, היינו סוד כוונות אלול, עי"ז תאבה האשה, כי עי"ז נעשה בה רצון אליו כנ"ל:

לקוטי הלכות, חושן משפט, עדות ה ט

כי זה עיקר התשובה, **כשיודעים ומאמינים שה' יתברך נמצא עימו תמיד בכל עת, ובכל מקומות שהוא**,.., ועל כן צריכין לידע שזה עיקר דרך התשובה שעשה משה באלול (כשהיה בהר ארבעים יום לאחר חטא העגל), והצדיקים האמיתיים והכרוכים אחריהם ממשיכים זה הדרך בכל שנה ושנה, שהעיקר הוא במה שיודעים ומודיעים בכמה לשונות ואזהרות וכרוזים הרבה בלי מספר - שהשם יתברך עדיין עימנו, עם כל אחד ואחד, אפילו עם החוטא הגרוע שבכל העולם כולו,.. וכל זמן שהאדם חוזר זאת בדעתו וליבו, ומכניס זאת בליבו באמת, אזי בודאי יש לו תקוה גדולה כל ימי חייו לזכות לדרך התשובה באמת - כי זה עיקר דרך התשובה שעשה משה והצדיקים שאחריו בחינת "הנותן בים דרך ובמים עזים נתיבו" (ישעיהו מ"ג ט"ז), שזה הפסוק הוא סוד כוונת אלול כמובא. שהכוונה הפשטיות שיוצא מזה לכל בני אדם הפשוטים, הוא שהשם יתברך ברחמיו הודיע לנו על ידי צדיקיו האמיתיים שהוא נותן בים דרך, דהיינו **שאפילו בתוך מצולות הים הרבים מאד מאד השוטפים על האדם כהמון גלי הים ממש**,.., מכל שכן כמו שיודע האדם בעצמו מה שעבר עליו ולהיכן ירד ונשלך על ידי מעשיו, אף על כפי כן גם שם יש דרך ונתיב תמיד לשוב אליו יתברך,..

\*\*\*

שו"ת חתם סופר א אורח חיים נה

.. כי אנו מברכים להקב"ה שהגיענו לזמן הזה לקנות כלי חדש זה או להנות מפרי חדש ומכ"ש בקדושת זמן עצמו כרגלים וכדומה והכל תלוי בהקב"ה עצמו הוא יעץ ומי יפיר, אבל **דבר התלוי בבחירת וחפץ האדם ואין הקדוש ברוך הוא משנה בחירתו של אדם ואילו לא רצה הזוג הזה להזדווג זע"ז לא הי' ממעשי שמים לכופם לכך**,.., מ"מ **כיון שלא נגמר ע"י הקדוש ברוך הוא לבדו אין לברך עליו**, ולא דמי למקבל מתנה מחבירו שהתם כיון שהקב"ה גזר עליו לזכות לחפץ זה בזמן הזה אילו לא רצה זה לתנו לו הי' הקדוש ברוך הוא מזמין לו חפץ כזה ממקום אחר והוה כולו בידי שמים, משא"כ קידושין ונישואין אף על גב דביד הקדוש ברוך הוא להזמין לו שום אשה אחרת מ"מ אין לברך שהחיינו על זיווג גוף זה כנלע"ד:

רבי אהרן מלוניל, ארחות חיים הל' קידושין כא

.. וזאת הברכה היא הודאה לשם על **הפלא הגדול שנראה בענין הזווג, ששני ברואים שהם רחוקים בטבעם ובתולדתם ישים השם אהבה ביניהם** עד מאד מה שאין כן בענין אחר.